RAF-8

RAF-8 "Sprīdītis" ir mikroautobuss, ko uz automašīnas Moskvitch-407 agregātu bāzes ražoja Rīgas autobusu fabrikā no 1958. līdz 1960. gadam.

Virsbūve ļoti līdzinās modelim RAF-10. Aprīkots ar 8 sēdvietām, uz ko norāda modeļa indekss. Mikroautobuss mazā izmēra dēļ nosaukts latviešu pasaku tēla vārdā Sprīdītis.

 Vēsture 
Mikroautobusa pirmos prototipus izstrādāja 1958. gadā. Attīstot šo un RAF-10 modeļus izveidoja modeli RAF-977, kam par pamatu ņēma GAZ-21 "Volga" agregātus. RAF-8 modeļus, kas bija aprīkoti ar GAZ-21 agregātiem, piešķīra nosaukumu RAF-978, un tos saražoja tikai nelielā rūpnieciskā partijā.

 Konstrukcija 
Mikroautobusam ir pilnībā no metāla izgatavota vagonveida nesošā virsbūve. Astoņas pasažieru sēdvietas ir izvietotas sekojoši: viena šoferim labajā pusē, divas otrajā rindā, trīs trešajā rindā un atkal divas ceturtajā. Nepieciešamības gadījumā aizmugurējā sēdekļu rinda ir viegli noņemama, lai atbrīvotu vietu bagāžās pārvadāšanai. Transportlīdzeklim ir četras durvis: šofera, divas pasažieru un bagāžas nodalījuma.

Transportlīdzeklis aprīkots ar dzinēju, sajūgu, pārnesumkārbu, kā arī citiem agregātiem no vieglās automašīnas Moskvitch-407. Savukārt piekare aizgūta no automašīnas GAZ-21 "Volga". No "Volgas" aizgūti arī riteņi, riepas un bremžu sistēma.

 Atsauces 

 Ārējās saites 



Kategorija:RAF automašīnas